आप की खातिर (2006 फ़िल्म)

आप की खातिर 2006 में बनी हिन्दी भाषा की फिल्म है। यह धर्मेश दर्शन द्वारा निर्देशित रूमानी हास्य फिल्म है। इसमें अक्षय खन्ना और प्रियंका चोपड़ा के साथ अमीषा पटेल, डीनो मोरिया, सुनील शेट्टी और अनुपम खेर भी हैं। 

यह 2005 की अमेरिकी फिल्म द वेडिंग डेट की अनौपचारिक रीमेक है। यह 25 अगस्त 2006 को जारी हुई और टिकट खिड़की पर धराशायी हो गई। यह निर्देशक के रूप में धर्मेश दर्शन की अंतिम फिल्म रही।

 संक्षेप 
अनु (प्रियंका चोपड़ा) लंदन में रहने वाली एनआरआई है। लेकिन वह अब अपने प्रेमी डैनी (डीनो मोरिया) द्वारा छोड़ने के बाद से भारत में रह रही है। अपनी बहन शिरानी (अमीषा पटेल) की शादी का हिस्सा बनने के वह लंदन वापस आ जाती है। उसकी बहन न्यूयॉर्क में रहने वाले गुजराती व्यवसायी कुणाल शाह (सुनील शेट्टी) से शादी कर रही है। वह डैनी का सबसे अच्छा दोस्त भी है।

डैनी को ईर्ष्यालु बनाने के लिए अनु अपने सहकर्मी अमन (अक्षय खन्ना) को अपने नए प्रेमी के रूप में शादी में साथ चलने के लिए मना लेती है। अर्जुन खन्ना (अनुपम खेर) शिरानी के पिता हैं। अनु की माँ बैटी (लिलेट दुबे) ने अपने पहले पति की मृत्यु के बाद अर्जुन से शादी की है। जब अनु बहुत छोटी थी। जैसे-जैसे समय बीतता है, अमन को अनु आकर्षक लगने लगती है। लेकिन वह उसे पसंद नहीं करती। फिल्म के अंत में, सच्चाई सबके सामने आ जाती है कि अनु अमन से प्यार करती है। अनु के माता-पिता उसे अमन के पीछे जाने के लिए कहते हैं। लेकिन वह बहुत देर कर देती है क्योंकि वह पहले ही जा चुका होता है। लेकिन बाद में वह कुणाल को मिल जाता है। अनु अमन से शादी कर लेती है और सच्चाई जानने के बाद कुणाल शिरानी को खुशी-खुशी स्वीकार कर लेता है।

 मुख्य कलाकार 
 अक्षय खन्ना — अमन मेहरा
 प्रियंका चोपड़ा — अनु खन्ना
 अमीषा पटेल — शिरानी खन्ना 
 डीनो मोरिया — डैनी ग्रोवर
 सुनील शेट्टी — कुणाल पामुलापति शाह
 अनुपम खेर — अर्जुन खन्ना
 लिलेट दुबे — बैटी खन्ना
 टीकू तलसानिया — प्रफुल्ल शाह 

 संगीत 

सन्दर्भ

 बाहरी कड़ियाँ 


श्रेणी:2006 में बनी हिन्दी फ़िल्म
श्रेणी:हिमेश रेशमिया द्वारा संगीतबद्ध फिल्में